text: X I.
  Caeterum eo imperitante Romani bella gessisse haud leguntur. Adeò ille pacis studiis non modo imbuerat animos fuorum; sed vicinarum quoque gentium sibi amorem conciliaverat. Non igitur auctum sub illo imperium, sed magis confirmatum est. Eo, inquit Florus de Numa, ferocem populum redegit, ut quod vi & injuria occupaverat imperium, religione atque justita gubernaret. Quod ve-nustissimi Scriptoris verum de Numa, iniquum de Romulo judicium est. Neque enim injuria Populus Romanus imperium occupavit; neque injusta illa bella sunt, quae regnante Romulo gessit. Verum quidem est, nulla bella sine iniquitate aliqua posse administrari; at ex eo, colligere, injusta esse, planè fuerit absurdum. Et de Numa quidem nunc ista suffecerint; qui exactis imperii annis xliii. magno sui desiderio relicto, sinem vivendi creditur fecisse.